WHO เตือนยกเลิกมาตรการล็อกดาวน์เร็วไป เสี่ยงโควิด-19 แพร่ระบาดรอบใหม่
ผู้อำนวยการอนามัยโลกเตือน การยกเลิกมาตรการล็อกดาวน์เร็วเกินไป ทำให้ยิ่งเสี่ยง โควิด-19 กลับมาแพร่ระบาดซ้ำเมื่อ 11 เมษายน 63 ดร.เทดรอส อัดฮานอม เกเบรเยซุส ผู้อำนวยการองค์การอนามัยโลก (WHO) ออกมาเตือนว่าหากรัฐบาลของประเทศต่างๆ ได้มีการประกาศยกเลิก หรือผ่อนคลายมาตรการล็อกดาวน์เร็วเกินไป ก็มีความเสี่ยงที่โรคโควิด-19 จะเกิดการแพร่ระบาดซ้ำอย่างรุนแรง โดยขอให้ประเทศต่างๆมีความระมัดระวังต่อการผ่อนคลายมาตรการคุมเข้ม แม้ว่าประเทศเหล่านั้นกำลังเผชิญผลกระทบทางด้านเศรษฐกิจคำเตือนของผู้อำนวยการองค์การอนามัยโลกมีขึ้นที่นครเจนีวา ภายหลังจากประเทศแถบยุโรปที่มีการแพร่ระบาดอย่างรุนแรง อาทิ สเปน และอิตาลี เริ่มมีการผ่อนคลายบางมาตรการ แม้จะยังคงไว้ซึ่งคำสั่งล็อกดาวน์ หลังจากจำนวนผู้ติดเชื้อรายใหม่เริ่มลดลงเล็กน้อยอย่างไรก็ตาม ดร.ทีดรอส แสดงความยินดีที่ตัวเลขการแพร่ระบาดของประเทศเหล่านี้เริ่มลดลงเล็กน้อย ซึ่งนับเป็นสัญญาณที่ดี แต่ระบุว่า บางทีการที่ตัวเลขติดเชื้อใหม่หรือตัวเลขผู้เสียชีวิตลดลงก็อาจเป็นอันตรายพอๆ กับการที่ตัวเลขยังเพิ่มขึ้นต่อเนื่องนอกจากนี้ยังระบุว่า ขณะนี้องค์การอนามัยโลกกำลังทำงานร่วมกับประเทศต่างๆ ในการวางกลยุทธ์แนวทางการผ่อนคลายมาตรการจำกัดออกมา แต่อาจจะยังไม่สำเร็จในเร็วๆ วันนี้
ผู้อำนวยการองค์การอนามัยโลกเตือน การยกเลิกมาตรการล็อกดาวน์เร็วเกินไป ทำให้ยิ่งเสี่ยง โควิด-19 กลับมาแพร่ระบาดซ้ำ
โควิด-19,ไวรัสโคโรน่า,ไวรัสโคโรนา,COVID-19,องค์การอนามัยโลก,WHO